Патот на среќата

Како всушност ние ја разбираме реченицата ,,ПАТОТ НА СРЕЌАТА’’.Што претставува среќа за еден човек?Куќа на четири спратови?,убав автомобил или пак би се задоволиле и би биле среќни со убава вечера во луксузен ресторан.Човекот понекогаш сам си ја пишува цената на својот бренд.За мене среќа претставува една празна ливада со зелена трева,сонце кое сјае во моите очи и ме исполнува со топлина.Ветер кој ми ја бушави косата и ми го гали лицето, ми дава дознаење дека всушност на тој начин чекорам кон патот на среќата.Секоја моја насмевка е плус еден чекор за да стигнам до тоа што ме прави среќна.Никој не треба да ве спречи за да го пронајдете својот пат по кој ќе чекорите.Самите градиме самите ја пишуваме приказната на својот живот,ниту еден пад во животот не е пораз тоа е само причина за да станеме посилни и похрабри.Секој човек сака да има една сигурна рака што ќе ја држи кога ќе биде тажен,или пак кога ќе има солзи радосници во неговите очи.Кога и да посакате да бидете среќни или се чувствувате осамено немојте среќата да ја барате во големи работи,обидете се да ја пронајдете онаму каде што мислите дека никогаш не би била,согледајте ја убавата страна на животот.Вистински сакајте за вистински да бидете сакани.Животот е убав за оние кои знаат да го живеат и уживаат во секоја насмевка на другиот.Среќата е во малите нешта,ценете се што е дадено со искреност и исполнето со љубов.

 Нина Лазарова IXб